કોંગ્રેસની સરકાર હતી ત્યારે કોંગ્રેસની પણ ટીકા આટલી જ આક્રમતાથી મારા પત્રકારત્વમાં કરતો હતો, પણ કોંગ્રેસની સરકાર છેલ્લાં બે દાયકાથી સત્તાની બહાર હોવાને કારણે મેં કોંગ્રેસની વિરૂધ્ધ કરેલા રિપોર્ટીંગના સાક્ષી બહુ ઓછા લોકો રહ્યા છે, જેના કારણે ભાજપ અને ભાજપ તરફી વિચારસરણીવાળા લોકો માને છે કે હું નરેન્દ્ર મોદી અને ભાજપ વિરોધી છું, મેં અનેક વખત કહ્યું કે હું સત્તામાં રહેલી ખામીઓનો વિરોધી રહ્યો છું અને જે સત્તામાં હશે તેને લાગશે કે હું તેમનો વિરોધ કરી રહ્યો છું, કોંગ્રેસ વિરોધ પક્ષમાં છે જેના કારણે ગુજરાતમાં તેમની વિરૂધ્ધ લખવાનો બહુ ઓછો અવસર મળે છે.